ક્રિષ્ના કોમ્પલેક્ષની એફ-૨૯ નંબરની દુકાનમાં મહેસાણાનાં ચાર શખ્સોએ સદભાવના ફાઉન્ડેશન સંચાલિત ઉમિયા કૃપા મિત્રમંડળ લકી ડ્રો નામની લોભામણી સ્કીમ બનાવી હતી.આ સ્કીમમાં સભ્ય બનનાર પાસેથી માસિક રૂપિયા ૫૦૦ પ્રમાણે હપ્તો ઉઘરાવીને દર મહિને જેને લકી ડ્રો લાગે તેને ઈનામ આપવાની સ્કીમ હતી.જો ઈનામ ન લાગે તો ૪૦ હપ્તા પછી ૧૮ ટકા વ્યાજ સહિત રકમ પરત આપવાની સ્કીમ મૂકીને કાર્ડમાં તેની નોંધ કરીને નાણા ઉઘરાવવામાં આવતા હતા.આ રીતે સંચાલકોએ સભ્યો પાસેથી ૪૦ મહિના સુધી કરોડો રૂપિયા ઉઘરાવ્યા હતા.